Android

Android ir operētājsistēma viedtālruņiem, planšetdatoriem un citām mobilajām ierīcēm, kas darbojas uz Linux kodola bāzes. To sākotnēji izstrādāja uzņēmums Android Inc., kuru vēlāk nopirka Google, bet pēc tam Open Handset Alliance. Android ļauj izstrādātājiem rakstīt kodu Java programmēšanas valodā, kontrolējot ierīci ar Google izstrādātu Java bibliotēku starpniecību. 2015. gada septembrī ar Android bija aprīkoti 1,4 miljardi (mēneša laikā aktīvo) ierīču. 2015. gadā 672 jaunizlaistie telefonu un 65 jaunizlaistie planšetdatoru modeļi bija aprīkoti ar Android.

Par Android platformu tika paziņots 2007. gada 5. novembrī, kad tika dibināta organizācija Open Handset Alliance, kas sastāvēja no 48 aparatūras, programmatūras un telesakaru uzņēmumiem, kuri vēlējās attīstīt atvērtos standartus mobilajām ierīcēm. Google lielāko daļu Android koda piedāvā saskaņā ar Apache licenci, kas ir brīvās programmatūras un atvērtā koda licence.

Android operētājsistēma sastāv no Java lietotnēm, kuras darbojas Java bāzētā objektorientētā programmatūras ietvarā virs Java pamata bibliotēkām, kuras darbojas Dalvik virtuālajā mašīnā, izmantojot JIT kompilāciju. Vairākas bibliotēkas ir rakstītas C valodā: virsmu pārvaldnieks, OpenCore multivides ietvars, SQLite relāciju datu bāzu pārvaldības sistēma, OpenGL ES 2.0 3D grafikas API, WebKit tīmekļa dzinējs, SGL grafiskais dzinējs, SSL un Bionic libc. Android operētājsistēma sastāv no 12 miljoniem koda rindiņu, ieskaitot 3 miljonus rindu XML, 2,8 miljonus rindu C, 2,1 miljonu rindu Java un 1,75 miljonu rindu C++ koda.

Versiju vēsture 
Kopš Android iznākšanas brīža tas laika gaitā ir ieguvis vairākus atjauninājumus, kas izlabojuši ieviesušās kļūdas un pievienojuši jaunas funkcijas. Versijas no 1—9 ir nosauktas saldo ēdienu nosaukumos alfabētiskā secībā. Pēc 9.versijas, Android nosaukumi tika nomainīti uz tikai burtiem.

Nesenie atjauninājumi 
 1.5 Cupcake
 1.6 Donut
 2.0 Éclair
 2.2 Froyo
 2.3 Gingerbread noslīpēja lietotāja saskarni, uzlaboja skārienjutīgo tastatūru un ieviesa kopēšanas/ielīmēšanas funkcijas, uzlaboja spēļu veiktspēju, pievienoja SIP funkciju (IP balss pārraidi) un pievienoja tuvā lauka sakaru (NFC) atbalstu.
 3.0 Honeycomb bija planšetdatoriem paredzēts izlaidums, kas atbalsta ierīces ar lielākiem displejiem. Tas iepazīstināja ar vairākām jaunām saskarnes iespējām, un atbalstīja vairāku kodolu procesorus. Pirmā ierīce ar šo Android versiju bija Motorola Xoom planšetdators, kas tirdzniecībā nonāca 2011. gada februārī.
 3.1 Honeycomb, klajā nāca 2011. gada maijā. Šī versija pievienoja papildu ievades ierīču atbalstu, USB hosta režīmu, lai pārnestu informāciju no kamerām un citām ierīcēm, un Google filmu un Grāmatu lietotnes.
 3.2 Honeycomb, klajā nāca 2011. gada jūlijā. Šī versija pievienoja optimizāciju lielākiem ekrāniem, jaunu "zoom-to-fill" savietojamības režīmu ekrāniem, iespēju lādēt mediju failus tieši no SD atmiņas kartes un paplašināto ekrānu atbalstu — API. Huawei MediaPad bija pirmais 7 collu planšetdators, kas bija aprīkots ar šo versiju.
 4.0 Ice Cream Sandwich izziņota 2011. gada 19. oktobrī. Šī versija pārnesa Honeycomb funkcijas uz viedtālruņiem un pievienoja virkni jaunu funkciju, tai skaitā uz sejas atpazīšanu balstītu ekrāna atbloķēšanas sistēmu, tīkla noslogojuma un patēriņa uzraudzīšanas un novērošanas iespējas, vienotus sociālo tīklu kontus, fotogrāfiju uzlabojumus, bezsaistes e-pasta meklēšanu un dalīšanos ar informāciju, izmantojot tuvā lauka sakarus (NFC). Android 4.0.1 Ice Cream Sandwich ir jaunākā pieejamā Android versija viedtālruņiem. Ice Cream Sandwich izejas kods tika publicēts 2011. gada 14. novembrī.
 4.1 Jelly bean iznākušas no 4.1 līdz 4.3.1
 4.2 KitKat iznākušas versijas no 4.4 līdz 4.4.4
 5.0 Lollipop iznākušas arī 5.0.1; 5.0.2; 5.0.4 versija ()
 6.0 Marshmallow
 7.0 Nougat iznākušas arī 7.1 versija, sākotnēji bija pieejama testēšanai Google Nexus, Google Pixel un Sony Xperia Z3 ierīču lietotājiem.
 8.0 Oreo
 9.0 Pie
 10.0 Q
 11.0 R
 12 Developer Preview statusā (Tikai uz Google viedtālruņiem un citiem atsevišķiem ražotājiem)

Versiju lietojums 

Versijas, kuru lietojums ir mazāks par 0,1%, šajā tabulā nav uzskaitītas. Šī informācija balstīta uz konkrētu ierīču ar konkrētām Android versijām piekļuvi 7 dienu ilgā periodā Google Play Store. Informācija: 2018. gada 5. februāris.

Kopš 2017. gada vairāk nekā 60% ierīču ir OpenGL ES 3.0 un augstāka versija.

Atsauces

Skatīt arī 
 CyanogenMod

Ārējās saites 
 Oficiālā Android lapa
 Android atvērtā koda projekts
 Android veikals
 Android izstrādātājiem
 Android izstrādātāju blogs
 Android zīmola vadlīnijas
 Google Android projekti Google Code
 Android viki
 

Mobilo ierīču operētājsistēmas
Linux distributīvi
Google